**Karl Alzner** (s. 24. syyskuuta 1988 Burnaby, Brittiläinen Kolumbia, Kanada) on kanadalainen jääkiekkopuolustaja, joka pelaa AHL-joukkue Laval Rocketissa. Washington Capitals varasi hänet koko NHL:n varaustilaisuuden viidentenä pelaajana kesällä 2007. Suhteellisen isokokoisen Alznerin vahvuudet ovat rauhallisuudessa, varmaotteisuudessa, sijoittumisessa ja kahden suunnan pelaamisessa. Kaudella 2010–2011 hän ansaitsi 1,675 miljoonaa dollaria.

Ura
---

Alzner pelasi kaudella 2002–2003 ensimmäisen ottelunsa WHL:ssä, Calgary Hitmenin joukkueessa. Pääosin hän pelasi kauden kuitenkin vielä PIJHL-joukkue Richmond Sockeyesissa. WHL:n tulokaskausi 2003–2004 toi Alznerille 66 runkosarjaottelussa tehot 0+10=10. Kolmas kokonainen kausi 2006–2007 toi hänelle WHL:n yhden kauden piste-ennätyksen tehoilla 8+39=47. Alzner oli Hitmenin tehokkain puolustaja ja WHL:n puolustajien syöttöpörssin kahdeksas. Hän oli joukkueen tehokkain puolustaja myös kevään 2007 pudotuspeleissä tehoilla 1+12=13. Alzner valittiin kauden päätteeksi WHL:n itäisen konferenssin toiseen tähdistökentälliseen sekä koko CHL:n toiseen tähdistökentälliseen.

Kesällä 2007 Washington Capitals varasi Alznerin ensimmäisellä kierroksella ja koko varaustilaisuuden viidentenä pelaajana NHL:ään. Hänet varattiin myös toisena puolustajana Thomas Hickeyn jälkeen. Alzner pelasi varauksensa jälkeen vielä kauden 2007–2008 WHL:ssä. Hitmenin kapteenina toiminut Alzner oli tehoilla 7+29=36 joukkueen eniten syöttöjä antanut puolustaja sekä toiseksi tehokkain Paul Postman jälkeen. Hänet palkittiin kauden päätteeksi WHL:n vuoden pelaajana Four Broncos Trophylla, WHL:n parhaana puolustajana Bill Hunter Trophylla ja valittiin WHL:n itäisen konferenssin ensimmäiseen tähdistökentälliseen. Alzner palkittiin myös koko CHL:n parhaana puolustajana ja valittiin ensimmäiseen tähdistökentälliseen.

Kaudeksi 2008–2009 Alzner siirtyi Washington Capitalsin organisaatioon. Hän aloitti kauden farmijoukkue Hershey Bearsissa, AHL:ssä ja pelasi suurimman osan kaudestaan siellä. NHL:n puolella Alzner pelasi yhteensä 30 ottelua tehoin 1+4=5. Peliaika jäi siellä vähäisemmäksi osittain Capitalsin palkkakaton vuoksi. Alzner debytoi NHL:ssä 26. marraskuuta 2008 Atlanta Thrashersia vastaan ja hänen ensimmäinen NHL-maalinsa syntyi 6. joulukuuta 2008 Toronto Maple Leafsin Vesa Toskalan taakse. Alzner palasi Bearsiin tammikuussa 2009, jolloin hän teki tilaa sairastuvalta palanneelle Tom Potille. Toisella kaudellaan 2009–2010 Alzner pelasi 21 NHL:n runkosarjaottelua tehden viisi syöttöpistettä. Hän pelasi vielä suurimman osan kaudestaan Bearsissa, jonka tehokkain puolustaja Alzner oli kevään 2010 pudotuspeleissä tehoilla 3+7=10. Hän voitti kauden päätteeksi Calder Cupin. Alzner pelasi myös yhden playoff-ottelun NHL:ssä Capitalsin kauden viimeisessä ottelussa neljännesvälierissä Montréal Canadiensia vastaan.

Kausi 2010–2011 oli Alznerille ensimmäinen kokonainen NHL:ssä ja hän pelasi Capitalsin kauden kaikki 82 runkosarja- ja yhdeksän playoff-ottelua. Alzner teki runkosarjassa tehot 2+10=12 ja pudotuspeleissä yhden syöttöpisteen. Hänen tulokassopimuksensa Capitalsin kanssa päättyi kevääseen 2011.

Maajoukkue
----------

Alzner oli voittamassa alle 20-vuotiaiden maailmanmestaruutta vuosina 2007 ja 2008. Hän toimi jälkimmäisessä turnauksessa Kanadan kapteenina.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2002–2003 | Burnaby Winter Club Bruins | Minor-BC | 64 | 17 | 31 | 48 | 24 | – | – | – | – | – |
| 2003–2004 | Richmond Sockeyes | PIJHL | 41 | 3 | 9 | 12 | 8 | 13 | 0 | 2 | 2 | 0 |
|  | Calgary Hitmen | WHL | 1 | 0 | 0 | 0 | 0 | – | – | – | – | – |
| 2004–2005 | Calgary Hitmen | WHL | 66 | 0 | 10 | 10 | 19 | 12 | 0 | 3 | 3 | 9 |
| 2005–2006 | Calgary Hitmen | WHL | 70 | 4 | 20 | 24 | 28 | 13 | 1 | 3 | 4 | 4 |
| 2006–2007 | Calgary Hitmen | WHL | 63 | 8 | 39 | 47 | 32 | 18 | 1 | 12 | 13 | 4 | Kakkostähdistö |  |  |  |  |  | JMM | 6 | 0 | 1 | 1 | 2 |
| 2007–2008 | Calgary Hitmen | WHL | 60 | 7 | 29 | 36 | 15 | 16 | 6 | 2 | 8 | 4 | Ykköstähdistö |  |  |  |  |  | JMM | 7 | 1 | 1 | 2 | 0 |
| 2008–2009 | Hershey Bears | AHL | 47 | 4 | 16 | 20 | 10 | 10 | 0 | 2 | 2 | 2 |
|  | Washington Capitals | NHL | 30 | 1 | 4 | 5 | 2 | – | – | – | – | – |
| 2009–2010 | Hershey Bears | AHL | 56 | 3 | 18 | 21 | 10 | 20 | 3 | 7 | 10 | 4 | Calder Cup |
|  | Washington Capitals | NHL | 21 | 0 | 5 | 5 | 8 | 1 | 0 | 0 | 0 | 0 |
| 2010–2011 | Washington Capitals | NHL | 82 | 2 | 10 | 12 | 24 | 9 | 0 | 1 | 1 | 0 |
| 2011–2012 | Washington Capitals | NHL | 82 | 1 | 16 | 17 | 29 | 14 | 0 | 2 | 2 | 0 |
| 2012–2013 | Washington Capitals | NHL | 48 | 1 | 4 | 5 | 14 | 7 | 1 | 1 | 2 | 2 |
| 2013–2014 | Washington Capitals | NHL | 82 | 2 | 16 | 18 | 26 | – | – | – | – | – |
| 2014–2015 | Washington Capitals | NHL | 82 | 5 | 16 | 21 | 20 | 14 | 2 | 2 | 4 | 6 |
| 2015–2016 | Washington Capitals | NHL | 82 | 4 | 17 | 21 | 26 | 12 | 0 | 2 | 2 | 6 |
| 2016–2017 | Washington Capitals | NHL | 82 | 3 | 10 | 13 | 28 | 7 | 0 | 0 | 0 | 2 |
| 2017–2018 | Montreal Canadiens | NHL | 82 | 1 | 11 | 12 | 40 | – | – | – | – | – |
| 10 kautta | yhteensä | NHL | 673 | 20 | 109 | 129 | 217 | 64 | 3 | 8 | 11 | 16 |

Lähteet
-------

* Karl Alzner The Internet Hockey Databasessa (englanniksi)
* Karl Alzner Legends of Hockey -sivustolla (englanniksi)
* Karl Alzner *Elite Prospects*. Everysport Media Group AB.  (englanniksi)
* Karl Alzner Jatkoaika.comissa (Internet Archive)

### Viitteet

1. ↑  NHL:n varaustilaisuus 2007: Kane varattiin ensimmäisenä  23.6.2007. Jatkoaika.com. Viitattu 16.6.2011.
2. 1 2  Jatkoaika.com
3. 1 2 3 4 5 6 7  Elite Prospects
4. 1 2  Legends of Hockey

Aiheesta muualla
----------------

* Kuvia tai muita tiedostoja aiheesta **Karl Alzner** Wikimedia Commonsissa